CELEX: 32018R0723
Language: sl
Date: 2018-05-16 00:00:00
Title: Izvedbena uredba Komisije (EU) 2018/723 z dne 16. maja 2018 o spremembi prilog I in II k Uredbi Sveta (ES) št. 1099/2009 o zaščiti živali pri usmrtitvi v zvezi z odobritvijo omamljanja z nizkim zračnim tlakom (Besedilo velja za EGP. )

17.5.2018   
            
            
               SL
            
            
               Uradni list Evropske unije
            
            
               L 122/11
            
         IZVEDBENA UREDBA KOMISIJE (EU) 2018/723
   z dne 16. maja 2018
   o spremembi prilog I in II k Uredbi Sveta (ES) št. 1099/2009 o zaščiti živali pri usmrtitvi v zvezi z odobritvijo omamljanja z nizkim zračnim tlakom
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1099/2009 z dne 24. septembra 2009 o zaščiti živali pri usmrtitvi (1) ter zlasti člena 4(2) in točke (b) prvega pododstavka člena 14(3) Uredbe,
   po posvetovanju s Stalnim odborom za rastline, živali, hrano in krmo,
   ob upoštevanju naslednjega:
   
               (1)
            
            
               V Prilogi I k Uredbi (ES) št. 1099/2009 so določeni seznam odobrenih metod omamljanja, z njimi povezane specifikacije in posebne zahteve za nekatere metode.
            
         
               (2)
            
            
               V Prilogi II k Uredbi (ES) št. 1099/2009 pa so določene zahteve v zvezi z ureditvijo, gradnjo in opremo klavnic.
            
         
               (3)
            
            
               Komisija je na zahtevo zasebnega nosilca dejavnosti Evropsko agencijo za varnost hrane (EFSA) zaprosila za mnenje o sistemu nizkega zračnega tlaka (v nadaljnjem besedilu: metoda) za omamljanje brojlerjev (piščancev, ki se gojijo za proizvodnjo mesa).
            
         
               (4)
            
            
               EFSA je v mnenju (2) z dne 25. oktobra 2017 ugotovila, da:
               
                           —
                        
                        
                           se metoda v smislu rezultatov za dobrobit živali lahko šteje za vsaj enakovredno vsaj eni metod omamljanja, ki so trenutno na voljo,
                        
                     
                           —
                        
                        
                           je metoda veljavna le pod nekaterimi pogoji, ki zajemajo zlasti: tehnične specifikacije (kot so stopnja znižanja tlaka, trajanje vsake faze in celotni čas izpostavljenosti), značilnosti živali (brojlerjev) in nekatere okoljske pogoje (kot sta temperatura in vlažnost),
                        
                     
                           —
                        
                        
                           je ocena omejena samo na brojlerje za zakol, težke do 4 kg, in njene uporabe ni mogoče razširiti na druge kategorije ptic.
                        
                     
         
               (5)
            
            
               Da bi pristojnim organom omogočili opravljanje rednih pregledov skladnosti z navedeno metodo, bi bilo treba določiti posebne zahteve zanjo.
            
         
               (6)
            
            
               Ta metoda se poleg tržnega zakola šteje za primerno tudi za usmrtitev piščancev v primeru depopulacije.
            
         
               (7)
            
            
               Primerna pa je tudi v drugih primerih, ko je usmrtitev velikega števila piščancev potrebna iz drugih razlogov kot zaradi javnega zdravja, zdravja živali, dobrobiti živali ali okoljskih razlogov.
            
         
               (8)
            
            
               Glede na to, da je metoda v smislu rezultatov za dobrobit živali enakovredna vsaj eni od obstoječih odobrenih metod, bi bilo zato treba spremeniti Prilogo I k Uredbi (ES) št. 1099/2009.
            
         
               (9)
            
            
               Da bi omogočili učinkovito delovanje in spremljanje te metode, bi bilo treba upoštevati nekatere posebne zahteve glede ureditve, gradnje in opreme klavnic, povezane s to metodo. Zato bi bilo treba spremeniti tudi Prilogo II k Uredbi (ES) št. 1099/2009.
            
         
               (10)
            
            
               Prilogi I in II k Uredbi (ES) št. 1099/2009 bi bilo torej treba ustrezno spremeniti.
            
         
               (11)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Uredba (ES) št. 1099/2009 se spremeni:
   
               (1)
            
            
               Priloga I se spremeni:
               
                           (a)
                        
                        
                           preglednica 3 poglavja I se spremeni:
                           
                                       (i)
                                    
                                    
                                       naslov preglednice 3 se nadomesti z naslednjim:
                                       „Preglednica 3 – Metode z uporabo kontrolirane atmosfere“;
                                    
                                 
                                       (ii)
                                    
                                    
                                       doda se naslednja vrstica 7:
                                       
                                                   Št.
                                                
                                                
                                                   Naziv
                                                
                                                
                                                   Opis
                                                
                                                
                                                   Pogoji uporabe
                                                
                                                
                                                   Glavni parametri
                                                
                                                
                                                   Posebne zahteve poglavja II te priloge
                                                
                                             
                                                   „7
                                                
                                                
                                                   Omamljanje z nizkim zračnim tlakom
                                                
                                                
                                                   Izpostavitev zavestnih živali postopnemu znižanju tlaka z zmanjšanjem deleža razpoložljivega kisika na manj kot 5 %.
                                                
                                                
                                                   Brojlerji z živo maso do 4 kg.
                                                   Zakol, depopulacija in drugi primeri.
                                                
                                                
                                                   Stopnja znižanja tlaka.
                                                   Trajanje izpostavljenosti.
                                                   Temperatura in vlažnost okolja.
                                                
                                                
                                                   Točke od 10.1 do 10.5.“
                                                
                                             
                                 
                     
                           (b)
                        
                        
                           v poglavju II se doda naslednja točka 10:
                           „10.   Omamljanje z nizkim zračnim tlakom
                           
                           10.1   V prvi fazi stopnja znižanja tlaka ne sme biti večja od razlike, ki ustreza znižanju tlaka z vrednosti standardnega zračnega tlaka na morski višini, tj. 760 tor, na 250 tor za čas, ki ni krajši od 50 sekund.
                           10.2   V drugi fazi se v naslednjih 210 sekundah standardni zračni tlak na morski višini zniža na minimalno vrednost 160 tor.
                           10.3   Časovna krivulja vrednosti tlaka se prilagodi tako, da se zagotovi, da so med trajanjem cikla vse ptice nepovratno omamljene.
                           10.4   Pred vsakim operativnim postopkom in najmanj enkrat dnevno se opravi preizkus tesnjenja komore in umerijo merilniki tlaka.
                           10.5   Zabeleženi podatki o absolutnem vakuumskem tlaku, času izpostavljenosti, temperaturi in vlažnosti se hranijo vsaj eno leto.“;
                        
                     
         
               (2)
            
            
               v Prilogi II se doda naslednja točka 7:
               „7.   Omamljanje z nizkim zračnim tlakom
               
               7.1   Oprema za omamljanje z nizkim zračnim tlakom je zasnovana in zgrajena tako, da se zagotovi, da vakuum v komori omogoča počasno in postopno zniževanje tlaka z zmanjšanjem količine razpoložljivega kisika in ohranjanjem minimalnega tlaka.
               7.2   Sistem je opremljen z napravami za stalno merjenje, prikazovanje in beleženje absolutnega vakuumskega tlaka, časa izpostavljenosti, temperature, vlažnosti ter jasno vidno in slišno opozarjanje, če tlak odstopa od zahtevanih ravni. Naprava mora biti jasno vidna za osebje.“.
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. maja 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 303, 18.11.2009, str. 1.
   
      (2)  EFSA Journal 2017;15(12):5056.